text: беспақыр мазар. 19 ғасырдың сәулет өнері ескерткіші. қорғалжын ауданы аумағында (достық кеңшарының абай бөлімшесінде) орналасқан. дөңгелек келген мазар күмбезсіз сфера тәрізді жерлеу камерасынан және конус тәрізді күмбезі бар порталдан тұрады. биіктігі 2,90 м, ені 6,80 м. шикі кірпішпен дөңгелектеп қаланған. есігі шығысқа қарай қаратылып, арка тәрізденіп, ойықшалармен безендіріліп қаланған. беспақыр архитектуралық көркемдігі жағынан қызығушылық тудырады. «қазақстан»: ұлттық энцклопедия бас редактор ә. нысанбаев алматы «қазақ энциклопедиясы» бас редакциясы, 1998 жыл. isbn 5-89800-123-9, ii том